**Sajtóközlemény**

**Megkezdődnek az infrastrukturális fejlesztések a Heim Pál Bölcsődében**

**2023/január/19**

*Miskolc Megyei Jogú Város Önkormányzata a „TOP-6.2.1-16-MI1-2017-00003 azonosító számú,*

*Miskolc, Kassai utca 19. szám alatti Heim Pál Bölcsőde férőhely bővítése” című projekt megvalósítására 360.654.012 Ft vissza nem térítendő támogatásban részesült.*

*Az intézményfelújítási program keretében Miskolcon a Kassai utca 19. szám alatt található önkormányzati tulajdonú Heim Pál Bölcsőde épületében a bölcsődei férőhelyek száma bővül 84 főről 168 főre.*

A Heim Pál Bölcsőde infrastrukturális fejlesztéseket megcélzó kivitelezési munkái 2023. februárban kezdődnek. A projekt célja, az egészséges környezet és a hatékony nevelés infrastrukturális feltételeinek megteremtése, az épület akadálymentesítése, mindezzel a bölcsődei ellátáshoz való hozzáférés javítása, a szolgáltatások minőségének fejlesztése, valamint a bölcsődei kapacitás növelése három további épületszárnyban bölcsőde funkció kialakításával.

A fejlesztéssel érintett Heim Pál Bölcsőde 84 bölcsődés korú gyermek gondozását 3 gondozási egységben, azaz 6 csoportban biztosítja. A bölcsőde jelenleg egy 6 szárnyú épület 3 épületszárnyában működik. Az épület további 3 szárnyából 2-ben a MESZEGYI szolgáltatási központja, a további 1 szárnyban a Mozgássérültek és Barátaik Miskolc városi Egyesülete működött mostanáig. A projekt célja, hogy a további 3 épületszárnyban is bölcsődei funkció alakuljon ki és az egész épület bölcsődeként üzemelhessen. Így jelen beruházás részeként megtörténik a 3 épületszárny átalakítása, hogy bölcsődei funkció fogadására alkalmas legyen, illetve egy másik forrásból az épület energetikai korszerűsítése is megvalósul.

A projekt a Széchenyi 2020 program keretében valósul meg

A projekt 100 százalékos mértékben az Európai Unió és a Magyar Állam hozzájárulásával, az Európai Regionális Fejlesztési Alap társfinanszírozásával valósul meg. A támogatás összege 360.654.012Ft. A projekt tervezett befejezése: 2023.11.30.